ZENICA ADVENTURE: Nastup ansambla “Od Bacha do sevdaha”

“Od Bacha do sevdaha”, ansambl je koji je sinoć u okviru Drugog zimskog festivala, Zenica Adventure 2019., održao svoj koncert pred zeničkom publikom. Izuzetan i nadasve neobičan spoj dva instrumenta, harmonike i voline, pokazao se kao dobitna kombinacija.

Umjetnik i kompozitor, te jedan od najboljih harmonikaša svijeta, Zeničanin Semir Hasić, uz pratnju svoje kolegice i izuzetne volinistice Natalije Stanisavljević, poklonio je publici jedan divan koncert svevremenskih pjesama.

Muzika protkana merakom harmonike, toplinom voline i mekoćom glasa maestra Hasića, sigurno je nešto čega će se posjetioci rado sjećati.

Drugi Zenica adventure organizuje Grad Zenica uz tehničku realizaciju JP RTV Zenica i u koprodukciji sa partnerima festivala: Bosansko narodno pozorište, Muzej grada Zenica, Župa Svetog Ilije, HKD „Napredak“, Crkvena opština Zenica, SPKD Prosvjeta, Savez izviđača Grada Zenica, Institut Yunus Emre, MC Condor, Udruženje poslodavaca Zenica, JP Tržnica, JP za upravljanje i održavanje sportskih objekata, Gradska kafana.